Diari Oficial de la Generalitat Valenciana


Sumari del DOGV 585, del 13-05-1987 (1987/808756)

ORDRE d'1 d'abril de 1987, de la Conselleria de Cultura, Educació i Ciència, per la qual es convoca Concurs Públic per a la concessió d'ajudes als Ajuntaments que mantenen, durant l'any 1987, Serveis Psicopedagògics Escolars Municipals Homologats o Autoritzats.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   585

Data del DOGV
:   13-05-1987

Secció del DOGV
:   ALTRES DISPOSICIONS

Número del document
:   1987/808756


Data del document
:   01-04-1987

Organisme emissor
:   Conselleria de Cultura, Educació i Ciència

Tipus de document
:   Ordre

Ordre d'1 d'abril de 1987, de la Conselleria de Cultura, Educació i Ciència, per la qual es convoca Concurs Públic per a la concessió d'ajudes als Ajuntaments que mantenen, durant l'any 1987, Serveis Psicopedagògics Escolars Municipals Homologats o Autoritzats.  
Els gabinets psicopedagògics homologats o autoritzats finançats pels Ajuntaments han suposat un element afavoridor de la millora qualitativa del sistema educatiu, complementant l'actuació sectorial dels Serveis Psicopedagògics Escolars que depenen de la Conselleria de Cultura, Educació i Ciència.   
En el marc del Pla d'Actuacions Coordinades de les Diputacions Provincials de la Comunitat Valenciana, en matèria d'educació, l'Ordre de 18 de desembre de 1986, de la Conselleria de Cultura, Educació i Ciència, en l'Annex IV d'Educació, apartat A d'Acció Psicopedagògica, inclou com activitat la subvenció a aquells Ajuntaments que creen i financen Gabinets Psicopedagògics que hagen estat homologats o autoritzats; així mateix, es preveu l'elaboració de barems de concessió per una Comissió Mixta formada pel Director General d'Educació Bàsica i Ensenyaments Especials i els Diputats de l'Area d'Educació d'Alacant, Castelló i València.   
Atés que ha estat elevada una proposta per l'esmentada Comissió per a establir les bases de concessió de subvencions, i d'acord amb el que disposa l'article 18 de la Llei 11/1986, de 30 de desembre, de Pressupostos de la Generalitat Valenciana per a l'exercici de 1987.   
ORDENE:   
Article primer  
Es convoca Concurs Públic per a la concessió d'ajudes als Ajuntaments que mantenen Serveis Psicopedagògics Escolars Municipals que intervinguen en l'escola pública.   
S'aproven també les bases per les quals es regeix aquesta Convocatòria.   
Article segon  
Les ajudes a què fa referència l'article anterior contribuiran al finançament parcial de la despesa derivada del funcionament dels Serveis Psicopedagògics Escolars Municipals.   
Article tercer  
Les ajudes regulades per la present Ordre estaran condicionades, a més del crèdit pressupostari disponible per a aquesta finalitat en l'aplicació 65.79.291.3.303.6, als requisits següents:   
a) Haver iniciat l'activitat el gener de 1987 o els anys anteriors.   
b) Estar homologat o autoritzat el Servei Psicopedagògic Escolar Municipal.   
DISPOSICIONS FINALS  
Primera. Es autoritzada la Direcció General d'Educació Bàsica i Ensenyaments Especials per adoptar totes les disposicions que calguen per al des plegament d?aquesta Ordre.   
Segona. La present Ordre entrarà en vigor el mateix dia que es publicarà en el Diari Oficial de la Generalitat Valenciana.   
València, 1 d'abril de 1987.   
El Conseller de Cultura Educació i Ciència  
CEBRIA CISCAR I CASABAN  
ANNEX I  
BASES DE LA CONVOCATORIA  
Primera Concepte de l'ajuda i requisits.   
1. Per als Ajuntaments que mantenen Serveis Psicopedagògics Escolars Municipals es convoquen ajudes destinades al finançament parcial de la despesa derivada dels supòsits següents:   
a) Funcionament.   
b) Adquisició d'equipament psicopedagògic.   
c) Participació en les activitats de coordinació integrades en el Pla d'Activitats dels Serveis Psicopedagògics Escolars.   
2. Aquests serveis hauran d'estar homologats o autoritzats i, per tant, amb el compromís de complir el pla d'activitats dels Serveis Psicopedagògics Escolars que estableix la Conselleria de Cultura, Educació i Ciència.   
Segona. Sol·licitants.   
Podran sol·licitar aquestes ajudes les Corporacions Locals o Mancomunitats que gestionen o financen Serveis Psicopedagògics Escolars Municipals en l'àmbit de la Comunitat Autònoma Valenciana.   
Tercera. Formalització.   
Les sol·licituds per als tipus d'ajudes previstes en aquesta Ordre es formalitzaran per exemplar duplicat.   
La presentació s'efectuarà personalment o a través de qualsevol de les formes establertes en l'article 66 de la Llei de Procediment Administratiu, en el termini de 30 dies a partir de la publicació de la present convocatòria en el Diari Oficial de la Generalitat Valenciana.   
Les sol·licituds es dirigiran a l'Honorable Sr. Conseller de Cultura, Educació i Ciència i es presentaran al Servei Territorial de Cultura i Educació corresponent.   
Quarta. Documentació.   
Hi haurà de presentar-se la documentació següent:   
1. Instància segons el model que es facilitarà als Serveis Territorials de Cultura i Educació, subscrita per l'Alcalde-President de l'Ajuntament o Mancomunitat.   
2. Fotocòpia de la credencial d'homologació o autorització del Servei Psicopedagògic Escolar Municipal.   
3. Document en què conste el compromís de la Corporació de coordinar-se amb la Direcció General d'Educació Bàsica i Ensenyaments Especials en la Planificació General que aquesta elabore, així com de sotmetre's al control públic mitjançant presentació del Pla de Treball, el seguiment tècnic i la justificació econòmica de l'ajuda que es concedesca.   
4. Certificació acreditativa que en els pressupostos de la Corporació hi ha una quantitat consignada per al Servei Psicopedagògic Escolar Municipal per al qual se sol·licita la subvención, amb indicació de la quantitat, la partida i el concepte en què consta, així com compromís de no minorar ni anul·lar aquesta consignació.   
5. Relació de la plantilla del personal del Servei, segons imprès que es facilitarà, adjuntant-hi:   
a) Fotocòpia autentificada de la titulació dels components del Servei Psicopedagògic Escolar Municipal.   
b) Fotocòpia autentificada del contracte de cadascun dels components del Servei Psicopedagògic Escolar Municipal.   
6. Pla econòmic en què conste:   
a) Pressupost desglossat de les despeses de salari i Seguretat Social.   
b) Pressupost de les despeses generals.   
c) Ajudes rebudes en l?exercici anterior, quantitat i procedència.   
7. Memòria de l'exercici anterior i projecte de l'actual, en què constarà:   
a) Característiques dels serveis prestats i en projecte del Servei. Funcions.   
b) Descripció de la població atesa. Població escolar del Municipi.   
Nombre i nivell acadèmic dels alumnes.   
c) Tècniques i instruments d'avaluació psicopedagògica emprats.   
d) Composició de l'equip. Titulació. Número de col·legiació. Contracte. Funcions.   
e) Quadre horari setmanal de l'actuació de l'equip.   
Quinta. Resolució d'expedients.   
1. Presentades les sol·licituds per exemplar duplicat als Serveis Territorials de Cultura i Educació, aquests els trametran informats per l'Inspector Coordinador del Programa de Serveis de Suport a l'Escola i l'Inspector Coordinador de la Circumscripció en el termini de 30 dies, a la Direcció General d'Educació Bàsica i Ensenyaments Especials amb la proposta de concessió o denegació.   
2. Instruït l'expedient, la Direcció General d? Educació Bàsica i Ensenyaments Especials resoldrà en aquest aspecte, tenint en compte els criteris següents:   
a) Compliment del Pla d'activitats dels Serveis Psicopedagògics Escolars. El no compliment d'aquest Pla serà causa suficient per a la denegació de l'ajuda.   
b) Funcionament:   
-Nombre de professionals i quantitats d'hores de dedicació del Servei Psicopedagògic Escolar Municipal a l'escola pública.   
S'establirà un mòdul de subvenció fix per professional i hora de dedicació.   
-Tipus de relació contractual. Els Ajuntaments que mantiguen una relació contractual amb el Servei Psicopedagògic Escolar Municipal de funcionariat o de contractació laboral percebran un 50% més d'ajuda pel que fa al mòdul fix de funcionament per professional i hora. Aquest mòdul es multiplicarà pel coeficient 1'5.   
-Nombre d'habitants del municipi. Els Ajuntaments amb una població inferior a 5.000 habitants percebran, a més, un 100% més d'ajuda quant al mòdul fix de funcionament per professional i hora. Aquest mòdul es multiplicarà pel coeficient 2 en el cas de tenir establerta una relació de prestació de serveis i pel coeficient 3 en cas de tenir una relació de funcionariat o contractació laboral.   
c) Adquisició d'equipament psicopedagògic. l   
-Els Serveis Psicopedagògics Escolars Municipals Homologats percebran un mòdul fix de 100.000 pessetes, d'adquisició d'equipament psicopedagògic.   
-Els Serveis Psicopedagògics Escolars Municipals Autoritzats percebran un mòdul fix de 50.000 pessetes d'adquisició d'equipament psicopedagògic.   
d) Coordinació.   
Els Serveis Psicopedagògics Escolars Municipals percebran una quantitat compresa entre 25.000 ptes. i 50.000 ptes. en concepte de participació en les activitats de coordinació integrades en el Pla d'Activitats dels Serveis Psicopedagògics Escolars.   
3. Per Resolució, la Direcció General determinarà la quantitat de les ajudes. En el supòsit de denegació, la Resolució haurà d?especificar-hi les raons que la motiven i indicar a l'interessat els recursos legals que pot interposar, així com els terminis establerts a aquest efecte.   
Sisena. Justificació de subvencions.   
Per a la percepció de la subvenció, el beneficiari haurà de justificar davant la Direcció General d'Educació Bàsica i Ensenyaments Especials per un import igual o superior a la quantitat concedida mitjançant la documentació següent:   
1. Despeses de funcionament:   
Manament de pagament, per una quantitat igual o superior a l'ajuda concedida.   
2. Despeses d'Adquisició d'Equipament Psicopedagògic:   
Factures per duplicat, original i còpia o fotocòpia, amb el segell i la signatura del Director del Servei Psicopedagògic Municipal (Vist-i-plau, amb el segell) i la signatura del Proveïdor (Rebut), amb indicació del CIF o bé DNI, i amb el percentatge de l'IVA, o bé l'expressió «IVA inclòs».   
3. Despeses de Coordinació.   
Justificant d'haver assistit un representant del Servei Psicopedagògic Escolar Municipal a les reunions de coordinació amb algun dels organismes que seguidament es detallen durant l'any 1987: Servei Psicopedagògic Escolar de Zona, Inspector Coordinador de SPE i Direcció General d'Educació Bàsica i Ensenyaments Especials.   
Setena.   
L'incompliment de qualssevol de les condicions establertes en la concessió de la subvenció podrà ser causa de revocació de la subvenció.